./data/phi0474/phi052/phi0474.phi052.perseus-lat2.xml
tum est Cato locutus, quo erat nemo fere senior temporibus illis, nemo prudentior; nunc Laelius et sapiens, sic enim est habitus, et amicitiae gloria excellens de amicitia loquetur  tu velim a me animum parumper avertas, Laelium loqui ipsum putes  C  Fannius et Q  Mucius ad socerum veniunt post mortem Africani; ab his sermo oritur, respondet Laelius, cuius tota disputatio est de amicitia, quam legens te ipse cognosces